section_heading: Životopis
paragraph_text: Leopold Auburger rodio se 1941. godine u Münchenu. Studirao je slavistiku, opće jezikoslovlje, sociolingvistiku i sociologiju, formalnu logiku i filozofiju te katoličku teologiju.Nagrađeni jezikoslovci Armenac Bagdasarov i Nijemac Auburger, pripremio Hrvoje Salopek, Matica, Broj/No. 11, Studeni/November 2010., str. 17., pristupljeno 7. ožujka 2018. Doktorirao je slavistiku i opće jezikoslovlje na Sveučilištu u Hamburgu 1974. godine, a habilitaciju s područja općega jezikoslovlja stekao je 1980. godine.Auburger, Leopold, enciklopedija.hr, pristupljeno 7. ožujka 2018. Radio je u Institutu za njemački jezik u Mannheimu (1975. – 1981.), Institutu za jugoistočnu Europu u Münchenu (1985. – 2000.) i Zakladi za znanost i politiku u Berlinu (2001. – 2006.). Bavi se jezikoslovnim pitanjima jezičnih varijanti, jezičnih funkcija i međujezične sociolingvistike. Posebno se zanima za problem serbokroatizma. Serbokroatizam je odredio kao "jezičnopolitički dinamični program izjednačavanja hrvatskoga i srpskoga pod vodstvom i u korist srpskoga".